У Вікіпедыі ёсць артыкулы пра іншых асоб з прозвішчам Шут.

 **Мікалай Канстанцінавіч Шут**  (30 снежня 1916 — 30 сакавіка 1977) — лётчык-знішчальнік, маёр, Герой Савецкага Саюза.

Біяграфія
---------

Нарадзіўся 30 снежня 1916 ў вёсцы Плешчаніцы Мінскай губерні у сям’і служачага. Скончыў Рагачоўскую прафтэхшколу металістаў, аўташколу ў Бабруйску і рабфак пры Мінскім медыцынскім інстытуце. З 1936 г. працаваў на Мінскай кандытарскай фабрыцы «Камунарка». Скончыў Мінскі аэраклуб. У 1938 годзе быў прызваны ў Чырвоную Армію. У тым жа годзе, скончыўшы Барысаглебскую ваенную авіяцыйную школу лётчыкаў, стаў лётчыкам-знішчальнікам.

У 1939 годзе быў накіраваны на Далёкі Усход. На знішчальніку І-16 удзельнічаў у паветраных баях у раёне ракі Халхін-Гол.

#### Вялікая Айчынная вайна

Са снежня 1941 года ваяваў на Крымскім, з мая 1942 года — на Паўднёвым, з сакавіка 1943 года — на Варонежскім, з ліпеня 1943 года — на Стэпавым, з кастрычніка 1943 года — на 2-м Украінскім, з ліпеня 1944 года — на 1-м Украінскім франтах.

Першыя паветраныя баі правёў на Керчанскім паўвостраве ў якасці камандзіра звяна. Летам 1943 года старшы лейтэнант Шут камандаваў эскадрылляй 270-га знішчальнага авіяцыйнага палка.

Да верасня 1943 года памочнік камандзіра 270-га знішчальнага авіяцыйнага палка па паветрана-стралковай службе 203-й знішчальнай авіяцыйнай дывізіі 1-га Штурмавога Авіяцыйнага Корпуса 5-й Паветранай Арміі Стэпавага фронту старшы лейтэнант Шут зрабіў 315 баявых вылетаў, правёў 86 паветраных баёў, асабіста збіў 14 і ў групе 1 самалёт праціўніка.

Указам Прэзідыума Вярхоўнага Савета СССР ад 4 лютага 1944 года за ўзорнае выкананне баявых заданняў камандавання на фронце барацьбы з нямецкімі захопнікамі і праяўленыя пры гэтым адвагу і геройства старэйшаму лейтэнанту Шут Мікалаю Канстанцінавічу прысвоена званне Героя Савецкага Саюза з уручэннем ордэна Леніна і медалі «Залатая Зорка».

Вялікую Айчынную вайну скончыў у небе Берліна і Прагі.

#### Савецка-японская вайна

У жніўні-верасні 1945 года ўдзельнічаў у савецка-японскай вайне. Ваяваў на 1-м Далёкаўсходнім фронце, быў памочнікам камандзіра 281-га асобнага транспартнага авіяцыйнага палка па паветрана-стралковай службе. Удзельнічаў у Харбіна-Гірынскай аперацыі  (руск.) (бел..

#### Пасляваенны час

У 1945 годзе скончыў Ліпецкія вышэйшыя лётна-тактычныя курсы. Камандаваў авіяэскадрылляй ВПС на Далёкім Усходзе. З 1947 года — намеснік камандзіра авіяэскадрыллі (Закаўказская  (руск.) (бел. і Адэская ваенныя акругі). З мая 1949 года маёр М. К. Шут — у запасе. У 1950—1959 гадах жыў у Беларусі — у вёсцы Пухавічы, працаваў загадчыкам клубам. Затым пераехаў у Малдову ў горад Ціраспаль, працаваў шафёрам.

Памёр 30 сакавіка 1977 года. Пахаваны на могілках «Далёкія» у Ціраспалі.

Узнагароды
----------

* Медаль «Залатая Зорка» (04.02.1944);
* ордэн Леніна (04.02.1944);
* два ордэны Чырвонага Сцяга (22.07.1943; 25.12.1943);
* ордэн Аляксандра Неўскага (22.10.1944);
* медалі.

Памяць
------

У Ціраспалі ўстаноўлена мемарыяльная дошка Герою.

Зноскі
------

1. ↑  Цяпер Лагойскі раён, Мінская вобласць
2. 1 2 3  Узнагародны ліст у электронным банку дакументаў «Подзвіг Народа».
3. ↑  Указ Президиума Верховного Совета СССР «О присвоении звания Героя Советского Союза офицерскому составу военно-воздушных сил Красной Армии» от 4 февраля 1944 года // Ведомости Верховного Совета Союза Советских Социалистических Республик : газета. — 1944. — 17 февраля (№ 10 (270)). — С. 1
4. ↑  Герои страны: Шутт Николай Константинович.
5. ↑  Наградные документы у электронным банку дакументаў «Подзвіг Народа».
6. ↑  Наградные документы у электронным банку дакументаў «Подзвіг Народа».

Літаратура
----------

* *Бодрихин Н. Г.* Советские асы. — М.: ЗАО КФК «ТАМП», 1998.
* *Быков М. Ю.* Асы Великой Отечественной. — М.: «Яуза; ЭКСМО», 2007.
* *Красовский С. А.* Жизнь в авиации. — Минск: Беларусь, 1978.
* Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1988. — Т. 2 /Любов — Ящук/. — 863 с. — 100 000 экз. — ISBN 5-203-00536-2.

Спасылкі
--------

Мікалай Канстанцінавіч Шут на сайце «Героі краіны»

* Шутт Николай Константинович **(нявызн.)**.  Борисоглебское высшее военное авиационное училище лётчиков имени В. П. Чкалова. Праверана 12 красавіка 2014.
* Шутт Николай Константинович **(нявызн.)**(недаступная спасылка).  Плещеницы.by. Архівавана з першакрыніцы 14 лютага 2017. Праверана 13 красавіка 2014.

|  |  |
| --- | --- |
| ⚙️   Тэматычныя сайты | Героі краіны |